Heli Valtna

Heli Valtna (2008–2020 Heli Lukner; sündinud 1. novembril 1982 Tallinnas) on eesti füüsik ja teaduse populariseerija.

 Elulugu 
Ta lõpetas aastal 2000 Tallinna Reaalkooli ja 2004 Tartu Ülikooli (TÜ) füüsika erialal, sai 2006 magistrikraadi optika ja spektroskoopia erialal väitekirjaga “Superluminaalsete lokaliseeritud valguslainete tekitamise võimalikkus” ja 2010 filosoofiadoktori kraadi füüsikas väitekirjaga “Superluminally propagating localized optical pulses” ning läbis 2013–2016 järeldoktorantuuri Max Plancki Valgusteaduse Instituudis. Ta täiendas end aastal 2006 Šveitsis Euroopa Tuumauuringute Keskuses (CERN), 2007 Leedus, 2007–2008 Kreekas ja 2008 Itaalias.

Valtna oli aastatel 2006–2007 TÜ füüsika instituudi (FI) insener, 2006–2008 loodus- ja tehnoloogiateaduskonna materjaliteaduse ja materjalide tehnoloogia doktorikooli erakorraline teadur, 2007–2008 Vilniuse Ülikooli kvantelektroonika osakonna nooremteadur, 2007–2010 TÜ FI erakorraline teadur, 2010–2012 teadur, 2012–2020 füüsikalise optika vanemteadur ja 2021–2024 kaasprofessor, 2021–2023 FI laborijuhataja ning on 2024. aastast majandusteaduskonna süvatehnoloogia ökosüsteemide nooremteadur. Ta oli aastatel 2016–2018 Swamp Opticsi teadus- ja arendusinsener, 2018–2019 Milrem Roboticsi autonoomiaarenduse juht, 2020–2023 LightCode Photonicsi juht (ka asutaja) ja 2022–2024 tajusüsteemide juht.

Valtna uurimisvaldkonnad on laineoptika, uute optika- ja spektroskoopiameetodite arendamine ja rakendamine materjali- ja plasmauuringutes, valguse levik optilistes kiududes, mittelineaarne optika, ülilühikeste impulsside ajalis-ruumiline vormistamine ja mõõtmine. Ta on avaldanud üle 30 teaduspublikatsiooni.

Valtna oli aastatel 2003–2007 TÜ füüsika-keemiateaduskonna nõukogu liige, 2005–2006 esineja ja projektijuht Terevisiooni füüsikaminutites, 2005. aastal Teadusbussi (Eesti teaduse populariseerimise auhinna esimene preemia; Descartes'i teaduskommunikatsiooni auhinna konkursi finalist) algne koordinaator ja meeskonna liige, 2012–2020 TÜ FI teadusnõukogu liige, 2011–2021 Rakett 69 kohtunik ja teadusmeeskonna liige, on olnud TÜ fotoonikaklubi juhendaja, 2006. aastast Eesti Füüsika Seltsi (EFS) liige, 2018. aastast Teaduskoja algatusrühma liige, 2018. aastast Eesti Noorte Teaduste Akadeemia liige, 2023. aastast Eesti Teadus- ja Arendusnõukogu liige.

 Tunnustus 

 2004 Üliõpilaste teadustööde riikliku konkursi teine preemia
 2006 Eesti Teaduste Akadeemia üliõpilaste teadustööde konkursi teine preemia
 2006 EFS-i üliõpilaspreemia
 2007 Üliõpilaste teadustööde riikliku konkursi esimene preemia
 2010 Üliõpilaste teadustööde riikliku konkursi kolmas preemia
 2017 Vabariigi Presidendi Kultuurirahastu noore teadlase eripreemia teadusliku mõtteviisi populariseerimise eest
 2017 Aasta Rosin
 2017 Eesti teaduse populariseerimise auhind trükisõna kategoorias
 2017 Eesti teadusfoto võistluse pildiseeria kategooria 1. koht

 Teoseid 

 Mare Müürsepp, Heli Lukner, Angelika Schneider. Füübits. Teaduse ja tehnika esimene lugemik huvilisele lapsele, 2017

 Viited 

 Artiklid 

 Heli Lukner. The younger generation and careers in research Estonian Research 2016, mai 2017
 Heli Lukner. Teadlane tutvustab tuleviku tehnoloogiat: viirastuslik valgus annab kaamerale supervõimed teadus.postimees.ee, 22. september 2019

 Välislingid 

 Heli Valtna Google Scholaris
 Kes on meie koolikaaslased? Heli Valtna Reaali Poiss, 1. juuni 2000
 Missugused on 60-aastase Tartu Ülikooli Füüsika Instituudi aktuaalsed uurimisteemad? Universitas Tartuensis, 2. november 2007
 Tartu teadlased tegid valguse uurimisel olulise läbimurde 20. detsember 2009
 Maarja Kupits. INTERVJUU "Rakett 69" kohtuniku Heli Lukneriga: kui tema võtteplatsile astub, tõmbavad kõik selja sirgu! kroonika.delfi.ee, 7. jaanuar 2016
 Madis Aesma. Heli Lukner: tipptasemel teadus on väga keeruline, teisiti ei saagi olla epl.delfi.ee, 8. veebruar 2017
 Charlotte Tucker. Estonia-based LightCode Photonics raises €425K to transform the autonomous vehicle industry eu-startups.com, 18. mai 2021
 Gregor Alaküla. Inglid kardavad ilma jääda, riskikapitalistid passivad Äripäev, 8. september 2022

Kategooria:Eesti füüsikud
Kategooria:Tallinna Reaalkooli vilistlased
Kategooria:Tartu Ülikooli füüsika-keemiateaduskonna vilistlased
Kategooria:Tartu Ülikooli loodus- ja tehnoloogiateaduskonna vilistlased
Kategooria:Sündinud 1982